У Цімкавічах адбылося тры расстрэлы яўрэяў. Падчас першага — 25 сакавіка 1942 года — было знішчана 400 чалавек. Пасля другога і трэцяга — 26 і 27 ліпеня 1942 года — не стала яшчэ 510 яўрэяў. 30 ліпеня рэчы загінулых былі вывезеныя ў невядомым накірунку, мажліва, у Нямеччыну. Гэтыя падзеі апісваюцца ў асабістым дзённіку жыхара вёскі Аляксандра Андруквіча. У ім ён, напрыклад, распавядае, што яго ў прымусовым парадку выводзілі на закопванне расстраляных яўрэяў.